The water storage available in 91 major reservoirs of the country for the week ending on November 10, 2016 was 110.097 BCM, which is 70% of total storage capacity of these reservoirs.
نئی دہلی،11۔نومبر ۔ملک کے 91 بڑے آبی ذخائرمیں دس نومبر 2016 کو ختم ہونے والے ہفتہ میں 110.097 بی سی ایم پانی جمع تھا جو،ان آبی ذخائر میں پانی جمع ہونے کی مجموعی گنجائش کے 7 0 فیصدکے بقد رہے۔ ان 91 آبی ذخائر میں کل 157.799 بی سی ایم پانی جمع کیا جاسکتا ہے، جو ان میں پانی جمع کرنے کی مجموعی گنجائش 253.388 بی سی ایم کے 62 فیصد کے بقدر ہے۔ ان آبی ذخائر میں سے 37 آبی ذخائر میں سے 60 میگا واٹ سے زائد پن بجلی پیدا کی جاسکتی ہے۔ آبی ذخائر میں جمع پانی کی خطہ وار صورتحال: شمالی خطہ: ملک کے شمالی خطے میں ہماچل پردیش ،پنجاب اور راجستھان کی ریاستیں واقع ہیں۔ان ریاستوں میں چھ بڑے آبی ذخائر واقع ہیں ۔ سینٹرل واٹر کمیشن ان آبی ذخائر میں جمع پانی کی صورتحال پر نظر رکھتا ہے۔ان چھ آبی ذخائر میں پانی جمع کرنے کی مجموعی گنجائش 18.01 بی سی ایم ہے۔ سردست ان آبی ذخائر میں 11.62 بی سی ایم پانی جمع ہے، جو ان ذخائر میں پانی جمع ہونے کی مجموعی گنجائش کے 65 فیصد کے بقدر ہے۔ پچھلے سال کی اسی مدت کے دوران ان آبی ذخائر میں ان کی مجموعی گنجائش کے 74 فیصد کے بقدر پانی جمع تھا اور پچھلے دس برسوں کے اوسط سے ان میں 75 فیصد پانی جمع تھا۔ اس طرح جاری سال کے دوران ان آبی ذخائر میں جمع پانی کی صورتحال پچھلے سال کے مقابلے کم اور پچھلے دس برس کی اسی مدت کے اوسط سے بھی کم ہے۔ مشرقی خطہ : ملک کے مشرقی خطے میں جھارکھنڈ ،اوڈیشہ ، مغربی بنگال اور تری پورہ کی ریاستیں واقع ہیں۔ ان ریاستوں میں پانی کے پندرہ بڑے آبی ذخائر واقع ہیں۔ سینٹرل واٹر کمیشن ان آبی ذخائر میں جمع پانی کی صورتحال پر نگاہ رکھتا ہے۔ ان میں پانی جمع کرنے کی مجموعی گنجائش 18.83 بی سی ایم ہے ۔ سردست ان آبی ذخائر میں 15.70 بی سی ایم پانی موجود ہے ، جو ان میں پانی جمع کرنے کی مجموعی گنجائش کے 83 فیصد کے بقدر ہے ۔ پچھلے سال کی اسی مدت کے دوران ان آبی ذخائر میں پانی جمع کرنے کی مجموعی گنجائش کے 62 فیصد کے بقدر پانی جمع تھا اور پچھلے دس برسوں کی اسی مدت کے دوران جمع پانی کے اوسط کے مطابق ان میں 74 فیصد پانی موجود رہا ۔اس طرح ان آبی ذخائر میں جمع پانی کی صورتحا ل پچھلے سال کے مقابلے بہتر ہے اور پچھلے دس برس کے اوسط کے حساب سے بھی بہتر ہے۔ مغر بی خطہ : ملک کے مغربی خطے میں گجرات اور مہاراشٹر کی ریاستیں واقع ہیں۔ ان ریاستوں میں 27 بڑے آبی ذخائر موجود ہیں ۔ ان میں پانی جمع کرنے کی مجموعی گنجائش 27.07 بی سی ایم ہے۔ سینٹرل واٹر کمیشن ان آبی ذخائر میں جمع پانی کی صورتحال پر نگاہ رکھتا ہے۔ سردست ان آبی ذخائر میں جمع پانی کی مقدار 22.78 بی سی ایم ہے، جو ان آبی ذخائر میں پانی جمع کرنے کی مجموعی گنجائش کے 84 فیصد کے بقدر ہے۔ پچھلے سال کی اسی مدت کے دوران ان آبی ذخائر میں ان کی مجموعی گنجائش کے 54 فیصد کے بقدر پانی جمع تھا اور پچھلے دس برس کی اسی مدت کے دوران ان آبی ذخائر میں جمع پانی کے اوسط کے حساب سے ان میں 76 فیصد پانی جمع تھا ۔اس طرح ان آبی ذخائر میں جمع پانی کی نوعیت پچھلے سال کے مقابلے بہتر اور پچھلے دس برس کے اوسط کے مقابلے بھی بہتر ہے۔ وسطی خطہ: ملک کے وسطی خطے میں اترپردیش ، اتراکھنڈ ،مدھیہ پردیش اور چھتیس گڑھ کی ریاستیں واقع ہیں ۔ ان ریاستوں میں بارہ بڑے آبی ذخائر واقع ہیں جن میں پانی جمع کرنے کی مجموعی گنجائش 42.30 بی سی ایم ہے۔سردست ان آبی ذخائر میں 37.11 بی سی ایم پانی جمع ہے ، جو ان میں پانی جمع کرنے کی مجموعی گنجائش کے 88 فیصد کے بقدر ہے۔ پچھلے سال کی اسی مدت کے دوران ان آبی ذخائر میں ان کی مجموعی گنجائش کے 68 فیصد کے بقدر پانی جمع تھا اور پچھلے دس برس کی اسی مدت کے دوران جمع پانی کا اوسط 66 فیصد تھا ۔اس طرح پچھلے سال کے مقابلے جاری سال میں جمع پانی کی صورتحال بہتر اور پچھلے دس برس کے اوسط کے مقابلے بھی بہتر ہے ۔ جنوبی خطہ : ملک کے جنوبی خطے میں آندھرا پردیش ،تلنگانہ (دونوں ریاستوں میں مشترکہ منصوبے ) کرناٹک ،کیرل اورتامل ناڈو کی ریاستیں واقع ہیں ۔ان ریاستوں میں 31 بڑے آبی ذخائر واقع ہیں جن میں پانی جمع کرنے کی مجموعی گنجائش 51.59 بی سی ایم ہے ۔سردست ان آبی ذخائر میں 22.90 بی سی ایم پانی موجود ہے ،جو ان میں پانی جمع کرنے کی مجموعی گنجائش کے 44 فیصد کے بقدر ہے ۔ پچھلے سال کی اسی مدت کے دوران ان آبی ذخائر میں ان کی مجموعی گنجائش کے 33 فیصد کے بقدر پانی جمع تھا اور پچھلے دس برس کی اسی مدت کے دوران ان میں جمع پانی کی مقدار کا اوسط 70 فیصد تھا ۔اس طرح پچھلے سال کے مقابلے جاری سال کے دوران ان آبی ذخائر میں پانی کی صورتحال بہتر ہے لیکن پچھلے دس برس کی اسی مدت کے اوسط کے حساب سے کم ہے۔ جن ریاستوں میں پچھلے سال کے مقابلے جاری سال میں جمع پانی کی صورتحال بہتر ہے ان میں پنجاب ،راجستھان ،جھارکھنڈ ،اوڈیشہ ، مغربی بنگال ، گجرات ، مہاراشٹر ، اتر پردیش ، مدھیہ پردیش ، چھتیس گڑھ اور آندھرا پردیش ،تلنگانہ اور کرناٹک کی ریاستیں شامل ہیں ۔ جن ریاستوں میں جمع پانی کی صورتحال پچھلے سال کے اسی مدت کے برابر رہی ا ن میں ہماچل پردیش ، تری پورہ ، کیرل اورتامل ناڈو کی ریاستیں شامل ہیں۔ م ن ۔م و ۔س ش۔رم۔ U-6698 (Release ID :153499)